کرواسی

کرواسی (کرواتی جه: Hrvatska) اتا کشور هسته که بالکان ِمنطقه دله دَره و اسلوونی، مجارستون، صربستون، بوسنی و هرزگووین و مونته‌نگرو جه هم‌سامونه و آدریاتیک دریا جه هم وَر خانّه. زاگرب ونه نیشتنگا و گتترین شهر هسته. این کشور ۵۶٬۵۹۴ کیلومتر مربع گَتی (= مساحت) دانّه و ویشته ونه مناطق مدیترانه‌ای و قاره‌ای هستنه. آدریاتیک ِپَلی کرواسی بیش از هزارتا جزیره دانّه. کرواسی ِجمعیت ۴.۲۸ میلیون نفر هسته که وشون دله ویشته کروات هستنه و مسیحیت ِکاتولیک ره په‌رووی کانّه. کرواسی ِپول ِیکا کونا هسته. توریسم این کشور ِاصلی منابع جه هسته و ۲۰ درصد کل تولیدی این صنعت جه پیدا وانه. کرواسی اتی پارلمونی جمهوری و تک‌مجلسی هسته. این کشور اروپای اتحادیه و ناتو دله عضویت دانّه. کرواسی سال ۱۹۱۸ که جهونی جنگ اول تموم بیّه، اتریش-مجارستون جه سِوا بیّه و یوگوسلاوی دله قاطی بَگِردِسته. جهونی جنگ دوم په کرواسی یوگوسلاوی دله دیی‌یه. این کشور سال ۱۹۹۱ شه استقلال ره یوگوسلاوی جه اعلان هاکرده. کرواسی استقلال جنگ حدود چار سال طول بَکشی‌یه. تقسیمات تاریخی نواحی ونه گت بنویشته ره بخوندین: [[کرواسی ناحیه‌ئون]] کرواسی ره چارتا گتِ تاریخی ناحیه و چنتا پچوک‌ته منطقه جه رَسِد هاکردنه که تاریخی مبنا دارنه. این نواحی اینان هستنه: ایالات کرواسی ۲۰تا ایالت جه رسد وانه: منابع